CELEX: 32014R0550
Language: bg
Date: 2014-05-20 00:00:00
Title: Регламент за изпълнение (ЕС) № 550/2014 на Комисията от 20 май 2014 година относно класирането на някои стоки в Комбинираната номенклатура

23.5.2014   
            
            
               BG
            
            
               Официален вестник на Европейския съюз
            
            
               L 155/15
            
         РЕГЛАМЕНТ ЗА ИЗПЪЛНЕНИЕ (ЕС) № 550/2014 НА КОМИСИЯТА
   от 20 май 2014 година
   относно класирането на някои стоки в Комбинираната номенклатура
   ЕВРОПЕЙСКАТА КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕИО) № 2658/87 на Съвета от 23 юли 1987 г. относно тарифната и статистическа номенклатура и Общата митническа тарифа (1), и по-специално член 9, параграф 1, буква а) от него,
   като има предвид, че:
   
               (1)
            
            
               С цел да се осигури еднакво прилагане на Комбинираната номенклатура, приложена към Регламент (ЕИО) № 2658/87, е необходимо да се приемат мерки относно класирането на стоките, посочени в приложението към настоящия регламент.
            
         
               (2)
            
            
               С Регламент (ЕИО) № 2658/87 се определят общите правила за тълкуване на Комбинираната номенклатура. Тези правила се прилагат също така и към всяка друга номенклатура, която изцяло или частично се основава на нея, с която се добавят допълнителни подраздели към нея и която е създадена със специални разпоредби на Съюза с оглед на прилагането на тарифни и други мерки, свързани с търговията със стоки.
            
         
               (3)
            
            
               Съгласно тези общи правила стоките, описани в колона 1 от таблицата в приложението, следва да бъдат класирани в кодовете по КН, посочени в колона 2, на основание на посоченото в колона 3 от същата таблица.
            
         
               (4)
            
            
               Целесъобразно е да се предвиди обвързващата тарифна информация, която e издадена от митническите органи на държавите членки във връзка с класирането на стоки в Комбинираната номенклатура, но която не е в съответствие с настоящия регламент, да може да продължи да бъде ползвана от титуляря за определен срок в съответствие с член 12, параграф 6 от Регламент (ЕИО) № 2913/92 на Съвета (2). Този срок следва да се определи на три месеца.
            
         
               (5)
            
            
               Мерките, предвидени в настоящия регламент, са в съответствие със становището на Комитета по Митническия кодекс,
            
         ПРИЕ НАСТОЯЩИЯ РЕГЛАМЕНТ:
   Член 1
   Стоките, описани в колона 1 от таблицата в приложението, се класират в Комбинираната номенклатура в кода по КН, посочен в колона 2 от същата таблица.
   Член 2
   Обвързващата тарифна информация, която не е в съответствие с настоящия регламент, може да продължи да бъде ползвана в съответствие с член 12, параграф 6 от Регламент (ЕИО) № 2913/92 за срок от три месеца, считано от датата на влизане в сила на настоящия регламент.
   Член 3
   Настоящият регламент влиза в сила на двадесетия ден след публикуването му в Официален вестник на Европейския съюз.
   
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 20 май 2014 година.
      
         
            За Комисията,
         
         
            от името на председателя,
         
         Algirdas ŠEMETA
         
            Член на Комисията
         
      
   
   
      (1)  ОВ L 256, 7.9.1987 г., стр. 1.
   
      (2)  Регламент (ЕИО) № 2913/92 на Съвета от 12 октомври 1992 г. относно създаване на Митнически кодекс на Общността (ОВ L 302, 19.10.1992 г., стр. 1).
   
      ПРИЛОЖЕНИЕ
      
                  Описание на стоките
               
               
                  Класиране
                  (код по КН)
               
               
                  Основания
               
            
                  (1)
               
               
                  (2)
               
               
                  (3)
               
            
                  Апарат (наречен „детектор на пламък“), състоящ се от пасивни датчици за инфрачервения и ултравиолетовия обхват, оптичен филтър, блок за обработка, три изходни релета (реле за сигнализиране на пожар, защитно реле и помощно реле) и трицветен светлоизлъчващ диод (указващ нормално функциониране, пожар и неизправност) в цилиндричен корпус с диаметър приблизително 12 cm и дължина приблизително 25 cm. Работният му обхват е от 18 до 30 V постоянно напрежение.
                  Апаратът е компонент от пожароизвестителна система. Датчиците откриват едновременно инфрачервеното и ултравиолетовото лъчение при горене. Ако това лъчение е над определен праг, апаратът подава електрически сигнал до пожароизвестителния апарат посредством релето за сигнализиране на пожар. Пожароизвестителният апарат не е представен заедно с устройството.
               
               
                  8536 50 19
               
               
                  Класирането се определя въз основа на общи правила 1 и 6 за тълкуване на Комбинираната номенклатура и на описанието на кодове по КН 8536, 8536 50 и 8536 50 19.
                  Изключва се класиране в позиция 8531 като електрически апарат за звукова или визуална сигнализация, тъй като апаратът сам по себе си не представлява устройство за сигнализация (вж. също Обяснителните бележки към ХС (ОБХС) за позиция 8531, трета алинея, група З).
                  Изключва се и класиране в позиция 8537 като апарат, оборудван с два или повече уреда от позиция 8535 или 8536, тъй като апаратът е оборудван единствено с уреди от позиция 8536 от един и същи вид (три релета) (вж. също ОБХС за позиция 8537, изключение б).
                  Апаратът само отчита, че лъчението при горене е над определен праг, без да определя точните му стойности. Отчитането на промени в лъчението и калориметричните измервания са различни операции. Поради това се изключва и класиране в позиция 9027 като инструмент или апарат за калориметрични измервания.
                  Апаратът изпълнява функцията на автоматичен прекъсвач и поради това трябва да бъде класиран в код по КН 8536 50 19 — други прекъсвачи, превключватели и разединители за напрежение, непревишаващо 60 V.